《观察洪公过访小园留酌赋谢 其二》
明代·张萱

墙东避世岂名高，抱瓮荷锄不惮劳。花径祇应来竹杖，浚郊何意驻干旄。

朱华耀日追唐雅，綵笔凌云续楚骚。尊酒论文频促膝，馀霞散绮满蓬蒿。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。